เหตุเกิดจากการที่หาที่จอดรถแถวถนนคนเดินไม่ได้และหิวมากแล้วค่ะ ตอนแรกว่าจะไปกินเจ้าดังนะเนี่ย
พอมาเจอฟุตบาตตรงนี้ว่างจอดได้พอดี แล้วเห็นมีคนท้องถิ่นนั่งกินกันเยอะ ก็นึกว่าจะอร่อยค่ะ พลาดแบบบาดเจ็บรุนแรง

มาถึงเอาใบติ๊กรายการอาหารเลยค่ะ แล้วไปนั่งรอ ที่นั่งเป็นผ้ายางปูกับโต๊ะนะคะ บ้านๆดี แต่ไม่ถือค่ะ ได้อารมณ์ดีเหมือนกัน
ที่นี่หมูจุ่ม 89 บาทไม่รวมผักอีก 15 บาท ปกติเรากินชุดละ 130 บาทค่ะ ในกรุงเทพนะ เทียบดูเฉพาะชื่อเมนูนี้ที่นี่ถูกกว่าค่ะ 

เราสั่ง ทะเลจุ่ม(109) +ผัก(15) และ หมูมะนาว (60)
หมูมะนาวเปรี้ยวมากกกกก แต่ก็พอกินได้ค่ะ ราคาถือว่าแพงเทียบกับร้านเจ้าประจำเราค่ะ

ผัก ให้น้อยกว่าเจ้าประจำเราอย่างเห็นได้ชัด
แต่ที่แย่ที่สุดคือทะเลจุ่มค่ะ ได้กุ้งไซส์เท่าช้อน 5 ตัว ไส้กรอกปลาแบบพวก 2 ไม้ 10 อีกไม่กี่ชิ้น และไข่ 1 ฟอง น้อยมากกกกกกก เคืองค่ะเคือง แพงเหลือเกิน

น้ำจิ้มกับน้ำซุปรสชาติโอเคค่ะ 
อยากถามลูกจ้างว่านี่คือทั้งหมดแล้วเหรอ แต่ลูกจ้างเป็นต่างด้าว คุยกันไม่รู้เรื่อง พอตอนจ่ายตังถามเจ้าของร้าน ว่าทะเลจุ่มนี่มีแค่นี้เหรอ เค้าบอก "ปลาหมึกหมดเลยตกกุ้งมาแทน" ป้าดดด ป้าคะ ถ้ามีหมึกจะให้มาอย่างละเท่าไหร่?? ลูกชิ้น 2 ลูก กุ้ง 2 ตัว ปลาหมึก 2 ชิ้น?

แพงอะ สาบแช่งในใจและไม่มาเหยียบแล้วค่ะ มื้อนี้ไปจบที่ 7-11 ค่ะ 
ไม่ประทับใจร้านอะไรในหัวหินซักร้าน